Իր խօսքի աւարտին, Նայիրի Դիլանեանը հարթակին հրաւիրեց «Տաթեւ» պարախմբի մանուկների բաժանմունքի երեխաներին, որոնք գեղարւեստական ղեկավարութեամբ Կարինէ Մանուչերեանի եւ փորձավարութեամբ Մարիա Գասպարեանի եւ Մանէ Նազարբէգեանի, մանկական պարերով զւարթացրին ներկաներին: Իրօք, մանուկների պարերի շարանը, «Միջինքի Գաթա»ի միջից դուրս եկած բախտի ուլունքը հանդիսացաւ բոլորի համար: Պարախմբի մանուկները իրենց ելոյթի աւարտին Սրբազան հօր ձեռամբ յատուկ նւէրներ ստացան, որոնք ուղարկւել էին գեղարւեստական ղեկավար՝ Կարինէ Մանուչերեանի կողմից: